Schaan, 6. junija 2024

Sporočilo za medije ob začetku vsealpskega tekmovanja v odpiranju tal[[1]](#footnote-1) v okviru projekta Ground:breaking.

Odpiranje tal kot za stavo

**Iščemo projekte razbremenitve in odpiranja tal v alpski regiji: CIPRA International junija 2024 razpisuje vsealpski natečaj za občine, civilnodružbene pobude, raziskovalce in podjetja na območju Alp**.

Namen natečaja je zbrati dobre primere razbremenitve in odpiranja tal. „Iščemo primere iz mestnih in primestnih območij v različnih alpskih državah, torej projekte različnih velikosti in z različnimi deležniki,“ pojasnjuje vodja projekta Marion Ebster-Kreuzer. „Želimo identificirati najbolj ustvarjalne in zavzete ground:breakerje v alpskem prostoru!“

**Razbijanje asfalta in oživljanje tal**

Na natečaju lahko sodelujejo vse vrste projektov razbremenitve in odpiranja tal: od preoblikovanja parkirišč v (bolj) zelene površine, oživljanja degradiranih površin, preprečevanja toplotnih otokov, obnove naravnih vodnih krogov vse do ustvarjanja novih rekreacijskih površin v občinah. „Upamo, da bomo prejeli čim več prijav, ki bodo pokazale, kako lahko razbijemo asfalt in oživimo tla,“ pravi Marion Ebster-Kreuzer. Natečaj bo trajal do novembra 2024, mednarodna strokovna žirija pa bo izbrala tri najboljše projekte, ki si bodo med seboj razdelili denarno nagrado v višini 4 500 evrov. Vsi zainteresirani lahko sodelujejo tukaj:

[www.cipra.org/sl/nagrada-groundbreaker](http://www.cipra.org/sl/nagrada-groundbreaker)

**Posredovanje znanja o odpiranju tal**

Projekt Ground:breaking vključuje tudi serijo štirih spletnih seminarjev, ki so potekali od aprila do maja 2024 in v okviru katerih sta **Elisabeth Meze** z avstrijske Univerze uporabnih znanosti Kufstein in **Maša Cvetko** iz urbanističnega biroja Prostorož iz Slovenije delili svoje izkušnje s projekti odpiranja tal v mestih. **Bianca Rompato** in **Chiara Ferré** iz Italije sta poročali o svojem raziskovalnem delu na področju zapiranja tal. **Susanne Reichart** z Bavarske akademije za varstvo narave in urejanje krajine (ANL) je govorila o fascinantnem življenju v tleh. **Thomas Bauer** je posredoval informacije o financiranju ukrepov za odpiranje tal. Thomas je vodja Oddelka za varstvo tal pri deželni vladi za Zgornjo Avstrijo in je razvil regionalni program za financiranje ukrepov odpiranja tal. **Matthias** in **Constantin Rühl**, urbanista na Bavarskem/D, svetujeta in podpirata občine pri preoblikovanju javnih površin. Odvetnica in umetnica **Duscha Padrutt** je predstavila kolektivni umetniški projekt [www.entsiegeln.art](C:\\Users\\veronika.hribernik\\AppData\\Local\\Microsoft\\Windows\\INetCache\\Content.Outlook\\8SKRINB3\\www.entsiegeln.art) iz Švice, ki na igriv in poetičen način pristopa k ukrepom odpiranja površin v mestih.

Do vseh preteklih spletnih seminarjev in predstavitev lahko dostopate tudi prek spleta: [www.cipra.org/sl/ground-breaking-webinar](http://www.cipra.org/sl/ground-breaking-webinare)

Fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije).

Vprašanja pošljite na:

Marion Ebster-Kreuzer, +423 237 53 53 02, marion.ebster@cipra.org

**CIPRA – dobro živeti v Alpah** .

Mednarodna komisija za varstvo Alp (CIPRA) je neprofitna in nevladna krovna organizacija s predstavništvi v sedmih alpskih državah in z mrežo več kot sto članskih organizacij. CIPRA deluje na znanstveni podlagi, uporablja raznovrstne komunikacijske načine, si prizadeva za ozaveščanje javnosti o alpski politiki in sodeluje v projektih, katerih namen je udejanjanje trajnostnega razvoja v praksi. Prav tako se zavzema za ohranjanje naravne in kulturne dediščine, za krepitev regionalne pestrosti ter skupno reševanje čezmejnih izzivov na območju alpskega prostora. [www.cipra.org](http://www.cipra.org)

1. ODPIRANJE TAL - Izraz „odpiranje tal“ se nanaša na odstranitev človekovih posegov, kot so gradnja, betonske in asfaltne strukture ali podzemne cevi, izvedenih na prvotno naravnih površinah. [↑](#footnote-ref-1)